CELEX: 32019L0170
Language: sl
Date: 2018-11-16 00:00:00
Title: Delegirana direktiva Komisije (EU) 2019/170 z dne 16. novembra 2018 o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v dielektrični keramiki na osnovi PZT za uporabo v nekaterih kondenzatorjih zaradi prilagoditve znanstvenemu in tehničnemu napredku (Besedilo velja za EGP.)

5.2.2019   
               
               
                  SL
               
               
                  Uradni list Evropske unije
               
               
                  L 33/8
               
            
         DELEGIRANA DIREKTIVA KOMISIJE (EU) 2019/170
         z dne 16. novembra 2018
         o spremembi Priloge III k Direktivi 2011/65/EU Evropskega parlamenta in Sveta glede izjeme za svinec v dielektrični keramiki na osnovi PZT za uporabo v nekaterih kondenzatorjih zaradi prilagoditve znanstvenemu in tehničnemu napredku
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi (1) ter zlasti člena 5(1)(a) Direktive,
         ob upoštevanju naslednjega:
         
                     (1)
                  
                  
                     Direktiva 2011/65/EU določa, da morajo države članice zagotoviti, da električna in elektronska oprema, dana na trg, ne vsebuje nekaterih nevarnih snovi iz Priloge II k navedeni direktivi. Ta zahteva se ne uporablja za uporabe iz Priloge III k Direktivi 2011/65/EU.
                  
               
                     (2)
                  
                  
                     Različne kategorije električne in elektronske opreme, za katere se uporablja Direktiva 2011/65/EU (kategorije 1 do 11), so naštete v Prilogi I k navedeni direktivi.
                  
               
                     (3)
                  
                  
                     Svinec je omejena snov iz Priloge II k Direktivi 2011/65/EU. Vendar je bila uporaba svinca v dielektrični keramiki na osnovi PZT za uporabo v kondenzatorjih, ki so del integriranih vezij ali diskretnih polprevodnikov, z izjemo izvzeta iz te omejitve in je trenutno navedena v vnosu 7(c)–IV v Prilogi III k navedeni direktivi. Navedena izjema je prenehala veljati 21. julija 2016.
                  
               
                     (4)
                  
                  
                     Komisija je pred 21. januarjem 2015 v skladu s členom 5(5) Direktive 2011/65/EU prejela zahtevek za obnovitev navedene izjeme. Izjema ostane v veljavi, dokler ni sprejeta odločitev o navedenem zahtevku.
                  
               
                     (5)
                  
                  
                     Za keramične kondenzatorje, ki si del integriranih vezij ali diskretnih polprevodnikov, se uporabljajo dielektrični keramični materiali na osnovi PZT (svinec-cirkonijevega titanata). Keramika na osnovi PZT, ki vsebuje svinec, omogoča visok piezoelektrični učinek, ima visoko dielektrično konstanto ter piroelektrične in feroelektrične lastnosti.
                  
               
                     (6)
                  
                  
                     Popolna nadomestitev ali odstranitev svinca iz takšnih kondenzatorjev zaradi nerazpoložljivosti zanesljivih nadomestkov znanstveno in tehnično še vedno ni izvedljiva. Izjema ne znižuje ravni varovanja okolja in zdravja, ki jo zagotavlja Uredba (ES) št. 1907/2006 Evropskega parlamenta in Sveta (2). Izjemo za uporabo svinca v dielektrični keramiki na osnovi PZT za uporabo v kondenzatorjih, ki so del integriranih vezij ali diskretnih polprevodnikov, bi bilo zato treba obnoviti.
                  
               
                     (7)
                  
                  
                     Ker za zadevne uporabe trenutno na trgu niso na voljo zanesljive alternative in takšne alternative najverjetneje ne bodo na voljo niti v bližnji prihodnosti, bi bilo treba izjemo za kategorije 1 do 7 in 10 obnoviti za najdaljše obdobje petih let, tj. do 21. julija 2021. Glede na rezultate nenehnih prizadevanj za iskanje ustreznih nadomestkov ni verjetno, da bi obdobje veljavnosti te izjeme negativno vplivalo na inovacije.
                  
               
                     (8)
                  
                  
                     Za kategorije, ki niso kategorije 1 do 7 in 10, obstoječa izjema ostane v veljavi za obdobja veljavnosti iz drugega pododstavka člena 5(2) Direktive 2011/65/EU. Zaradi jasnosti bi bilo treba v Prilogo III k navedeni direktivi vnesti datume izteka obdobja veljavnosti izjem.
                  
               
                     (9)
                  
                  
                     Direktivo 2011/65/EU bi bilo zato treba ustrezno spremeniti –
                  
               SPREJELA NASLEDNJO DIREKTIVO:
         
            Člen 1
            Priloga III k Direktivi 2011/65/EU se spremeni v skladu s Prilogo k tej direktivi.
         
         
            Člen 2
            
               1.   Države članice sprejmejo in objavijo zakone in druge predpise, potrebne za uskladitev s to direktivo, najpozneje do 29. februarja 2020. Besedila navedenih predpisov nemudoma sporočijo Komisiji.
               Navedene predpise uporabljajo od 1. marca 2020.
               Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
            
            
               2.   Države članice Komisiji sporočijo besedilo temeljnih predpisov nacionalnega prava, sprejetih na področju, ki ga ureja ta direktiva.
            
         
         
            Člen 3
            Ta direktiva začne veljati dvajseti dan po objavi v Uradnem listu Evropske unije.
         
         
            Člen 4
            Ta direktiva je naslovljena na države članice.
         
         
            V Bruslju, 16. novembra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 174, 1.7.2011, str. 88.
         
            (2)  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije (UL L 396, 30.12.2006, str. 1).
      
      
         
            PRILOGA
            V Prilogi III se vnos 7(c)–IV nadomesti z naslednjim:
            
               
                           „7(c)–IV
                        
                        
                           Svinec v dielektrični keramiki na osnovi PZT za uporabo v kondenzatorjih, ki so del integriranih vezij ali diskretnih polprevodnikov
                        
                        
                           Preneha veljati:
                           
                                       —
                                    
                                    
                                       21. julija 2021 za kategorije 1 do 7 in 10,
                                    
                                 
                                       —
                                    
                                    
                                       21. julija 2021 za kategoriji 8 in 9, razen za in vitro diagnostične medicinske pripomočke ter instrumente za spremljanje in nadzor za industrijsko uporabo,
                                    
                                 
                                       —
                                    
                                    
                                       21. julija 2023 za in vitro diagnostične medicinske pripomočke iz kategorije 8,
                                    
                                 
                                       —
                                    
                                    
                                       21. julija 2024 za instrumente za spremljanje in nadzor za industrijsko uporabo iz kategorije 9 ter za kategorijo 11.“